כאשר אנו עומדים בפני מכירת דירה חשוב להקפיד לשים לכל לכל הפרטים הכתובים בחוזה כיוון שכל טעות עלולה לעלות ביוקר בהמשך הדרך ולכן עריכת החוזה חייבת להיערך אך ורק על ידי עורך דין מקצועי הבקיא בדיני מקרקעין כיוון שרק היא תבטיח ותגן על זכויותיו של המוכר לאורך כל תהליך המכירה. חוזה מכירת דירה מסדיר את ההסכמות המשפטיות בין המוכר לקונה והוא כולל סעיפים שונים כמו: הצהרת המוכר במסגרתן הוא מצהיר שהוא גילה לקונה את כל המידע על מצב הדירה והצהרות הקונה שהוא בדק את הדירה והוא קונה אותה במצבה הנוכחי כמות שהיא. התחייבות המוכר להעביר את בעלות הדירה על שם הקונה, הוא מתחייב להעביר לידי עורך דין של הקונה את כל המסמכים הדרושים לרישום זכויות הדירה על שם הקונה בסיום העסקה. לוח תשלומים - מועדים לתשלום וגובה התשלומים עבור תמורת הדירה. כחלק מההסכם, עורך הדין המייצג את הקונה מתחייב להשאיר אצלו כספים בחשבון נאמנות, בכדי להבטיח שהמוכרים יבצעו תשלומים מסויימים לרשויות השונות, לצורך רישום הזכויות על שמו כמו לדוגמא: תשלום עבור מס שבח לרשויות המס, כספים עבור אישור עירייה לרשות המקומית ועוד. את חוזה המכירה יש להביא לרשויות המס והרשות המקומית כפי התאריך הנדרש על ידם כולל תעודת זהות של המוכר והקונה לצורך קבלת אישור והעברת הזכויות בדירה.